海棠未開對酒作此
作者：李流謙
朝代：宋

paragraphs: 春以花故妍，花好不辱春。
漫山爛桃李，由求蓋具臣。
國艷朝衆芳，此花當不名。
芳園麗韶景，點檢能幾根。
東風未披拂，萬紅藏杳冥。
過客白眼看，遂與凡木隣。
一朝吐華艷，天日爲之醺。
綠樽有醇酌，及茲託慇懃。
君看淮陰市，豈有國元勛。
俗情傲未然，花笑當不嗔。